钦定古今图书集成/明伦汇编/氏族典/第126卷 > 陈鼎
## 钦定古今图书集成/明伦汇编/氏族典/第126卷 > 陈鼎

按《广东通志》：“鼎字重器，新兴人。性端敏，笃志于学。永
乐乙未进士。擢监察御史，弹劾弗避权势。出按云南、
江西、四川，所至畏服。知建昌府，莅政敏断，民不敢欺。
护卫官校横暴，卒置于法。超拜右副都御史，捕蝗河
间诸郡，有惠爱。改刑部侍郎，明慎科条，狱无冤滞。刚
直之气，廉介之操，为朝宁属望。卒于官。”